Sur Editur, U le! Fejn sejjer b'rasek? Dan mhux xi volum minn ta' Ganado. Irrid infisser il-verità li qed nara madwari. Mhux tort tal-Gvern preżenti u lanqas tal-Gvern preċedenti. U lanqas taħsbu li jien xi razzist. Il-biża' tiegħi hi, li jekk tiftaħ ħalqek kontra persuni barranin issib ruħek il-Qorti u tiġi ammonit, jekk ma teħilx il-ħabs. Niġi għall-punt: jien insegwi ħafna l-aħbarijiet u ninnota li kważi l-maġġoranza tal-kriminalità – bħal serq, drogi, sess u ġlied bl-armi u qtil, jitwettaq mill-barranin. Din hija realtà. Illum ma tista tmur imkien għax tkun moħħok fid-dar minn xi serqa. Lanqas tista' tħalli tifla żgħira bilqiegħda fuq it-tarġa tal-bieb għax żgur isib xi gistuż jittantaha. Mur ħalli ċ-ċavetta fil-bieb bħalma konna nagħmlu dari! Il-kultura tal-Maltin inbidlet totalment. Jien nitħassar lil uliedna għax min jaf x'għad isibu fil-futur. Jien nixtieq nerġa' nara lil art twelidi Malta ħielsa minn kull ħażen u tibqa' żżomm il-kultura Maltija. Inħobb lil Malta, IL-FGURA